Kristján þór Júlíusson , sjávarútvegsráðherra . Kristján Þór Júlíusson , sjávarútvegs - og landbúnaðarráðherra , átti í morgun fund með helstu hagsmunaaðilum um möguleika þess að rýmka gildandi reglur um slátrun og leita leiða til að auka verðmætasköpun bænda . Á fundinum fór Kristján Þór yfir þá vinnu sem farið hefur fram í ráðuneytinu á undanförnum misserum og kallaði eftir sjónarmiðum fundargesta . Fundinn sátu auk ráðherra fulltrúar frá atvinnuvega - og nýsköpunarráðuneytinu , Matvælastofnun , Bændasamtökum Íslands , Landssamtökum sauðfjárbænda og Ragnheiður Lára Brynjólfsdóttir , bóndi í Birkihlíð í Skagafirði . Kristjan Þór sagði að á fundinum hefði kom fram vilji allra aðila til að leita leiða til að ná fram þessu markmiði um að auka frelsi bænda , auka verðmætasköpun og hvetja til nýsköpunar og þróunar . Jafnframt skynjaði ég skilning á því að við þurfum að starfa innan þeirra alþjóðaskuldbindinga sem Ísland hefur undirgengist en ég er sannfærður um að við getum innan þess ramma tekið skref í þessa veru . Ég tel að það séu allir samstíga í því verkefni .